171020\_PPU-KRLE\_uke\_42\_2017\_Forelesning

# Religions- og Livssynsdidaktikk

# *Høsten 2017 – Høgskolen i Østfold*

**PPU\_KRLE Uke 42** - 2017 - fredag 20. oktober kl. 09.15-15.00.

## ***Frank Oterholt*[[1]](#footnote-1)**

## Rådgiver, Prest og Høgskolelektor

## ***Bakgrunn og utdannelse:***

## Cand. theol. m/practicum.

## Master *i samfunnsfag (Organisasjon og Ledelse).*

## Cand. mag. *i språk (norsk/spansk), samfunnsfag og pedagogikk*

## PPU

**Arbeidserfaring gjennom 37 år:**

* Kateket
* Lærer på Ansgar teologiske høgskole
* Lektor/Lærer i ungdomsskole og barneskole
* Lektor på Folkehøgskole
* Rektor på Folkehøgskole
* Prest i Norge og Spania
* Høgskolelektor på Høgskolen i Østfold
* Rådgiver for biskopen i Borg bispedømme

Mine adresser:

**Frank Oterholt**, *Rådgiver for Borg bispedømmeråd og Borg biskop*

**Adresse Arbeid:** Bjarne Aas gt. 9, 1606 Fredrikstad

Tlf. arbeid**:**(0047) 6930 7906 (00)

Mobil**:** (0047) 4817 7338, e-mail**:** fo528@kirken.no

Adr. privat: Pettersand 6, 1614 Fredrikstad. E-mail: Oterholt@hotmail.com

## *Hjemmeside:*

## [***http://frank.oterholt.be***](http://frank.oterholt.be)

**Direktelink:** <http://frank.oterholt.be/?seksjon=Hoegskolen%20i%20Oestfold&x=PPU%20-%20hosten%202009>

**Emnebeskrivelse med pensumliste finner du på nettadressen:**

<http://www.hiof.no/studieinformasjon/studieplaner/?&displayitem=9570&module=studieinfo&type=emne>

|  |
| --- |
|  |

**PPU deltid:** <https://www.hiof.no/studier/studietilbudet/viser-aktuelle-beskrivelser?displayitem=2991&module=studieinfo&type=katalog#/aktuelt>

**Læreplan** <https://www.udir.no/kl06/RLE1-02>

**Læreplan for vg. Skole** <https://www.udir.no/kl06/REL1-01/Hele/Formaal>

**Lærebok**

# Sødal (HKS), Helje Kringlebotn (red), *Religions- og Livssynsdidaktikk*, Høgskoleforlaget.

Dette dokumentet henviser til (2009, 4. utg.)

**Kompendium -** LPRLE116 Pensumartikler til fagdidaktikk KRLE/RE for PPU.

# Forberedelse

# samling: Til 15/9 2017 kan studentene lese kapitlene 2 og 5 i pensumboka *Religions- og Livssynsdidaktikk*, av Helje Kringlebotn Sødal (red), Høgskoleforlaget (4. utg. 2009).

# samling: Til 20/10 2017 kan studentene lese kapitlene 1, 7, 8 og 9 i pensumboka *Religions- og Livssynsdidaktikk*, av Helje Kringlebotn Sødal (red), Høgskoleforlaget (4. utg. 2009).

# samling: Desember/12 2017 kan studentene lese kapitlene 3, 4 og 8 i pensumboka *Religions- og Livssynsdidaktikk*, av Helje Kringlebotn Sødal (red), Høgskoleforlaget (4. utg. 2009).

# Kompendium: Neegaards artikkel (sist i kompendiet) … og artikkel 1, Christensen mfl. (Afdals artikkel)

**Oppgave/Forberedelse:** Studentene forbereder artikler til ca. 15 minutters fremlegging hver gang.

Hovedpunktene i artikkelen deles ut til alle på et ark. Gjelder ikke for 15/9.

**Dagens tema uke 42/2017:**

*Før lunch:*

* *De fagdidaktiske utfordringene i RLE-faget.*

# Studentene bør forberede seg i kapitlene 1, 7, og 9 i pensumboka *Religions- og Livssynsdidaktikk*, av Helje Kringlebotn Sødal – HKS (red), Høgskoleforlaget, 4. utg. 2009[[2]](#footnote-2).

**Studentene presenterer hver sin leste artikkel fra Kompendiet.**

*Etter lunch:*

* *Arbeidsmåter i KRLE-undervisningen*

*FORTELLINGEN*

* *Avtaler om praksisbesøk - fra uke 43717*

# Studentene bør forberede seg i kapittel 8 i pensumboka *Religions- og Livssynsdidaktikk*, av Helje Kringlebotn Sødal – HKS (red), Høgskoleforlaget, 4. Utg. 2009[[3]](#footnote-3).

**Læring og undervisning – ikke det samme**

*FRA LÆREPLANVERKET FOR DEN 10-ÅRIGE GRUNNSKOLEN. GENERELL DEL 1993:*

***s. 28: ...*** *Læring og undervisning er ikke det samme.* ***Læring*** *er noe som skjer med og i eleven.* ***Undervisning*** *er noe som blir gjort av en annen. God undervisning setter læring i gang, men den fullbyrdes ved elevens egen innsats. Den gode lærer stimulerer denne prosessen…*

*Elevene bygger i stor grad selv opp sin kunnskap, opparbeider sine ferdigheter og utvikler sine holdninger.[[4]](#footnote-4)*

**Allmenndidaktikk og Fagdidaktikk**

* Metodisk tilrettelegging (undervisning) er ett område under Allmenndidaktikken (AD) - ***hvordan***.
* Læringsprosessen ligger under Fagdidaktikkens (FD) område.

**Den aktive eleven -** *”strategier for egen læring” skal prege* skolen**:**

***Sentrale læringsmål som kom i Reform 94 og L97:***

***Elevene skal lære å:***

*–stille spørsmål*

*–finne relevant informasjon*

*–vurdere informasjon*

*–omdanne informasjon til kunnskap*

*–presentere sin kunnskap[[5]](#footnote-5)*

Det er den bevisste læreren som skal fremme disse målene.

Det er Fagdidaktikken (FD) som reflekterer og problematiserer disse målene.

**To sentrale navn ved HIØ:**

Erik Lund/Ronald Nolet

Historiedidaktikk / Samfunnsfaglig fagtidaktikk

**Se:**

<https://www.hiof.no/google?cx=004537064973641967741%253Amn5poelutmm&cof=FORID%253A11&ie=iso-8859-1&q=erik+lund&sa=S%25C3%25B8k#gsc.tab=0&gsc.q=erik%20lund&gsc.page=1>

**Ronald Nolet skriver[[6]](#footnote-6):**

I 2000 - 2003 ble jeg medarbeider i et Thinkings Skills prosjekt under ledelser av prof. Alfred Lie, sammen med Erik lund. Dette prosjektet er et utviklingsprosjekt ved Høgskolen i Østfold, Avdeling for lærerutdanning, …

Prosjektet rettet seg mot samfunnsfag på ungdomstrinnet og videregående skole, men har også en tverrfaglig målsetting. Med utgangspunkt i de læringsstrategier og det undervisningsmaterialet som er utviklet av "Thinking Skills Research Group" ved Universitetet i Newcastle …

Undertegnende er prosjektmedarbeider med ansvar for utvikling av ***metakognitive undervisningsstrategier*** i samfunnsfag, … Prosjektet innebærer videre klasseromforskning, veiledning av metakognitive strategier til lærerne og utvikling av kurs i metakognitive læringsstrategier for lærere i Norge.

**Metakognisjon**

Metakognisjon er kunnskap og innsikt i egne tankeprosesser. Begrepet ble for første gang brukt av professor emeritus i psykologi John H. Flavell ved Stanford University og videreutviklet av Henry M. Wellman (professor i psykologi ved University of Michigan).

**Store norske leksikon om Metakognisjon[[7]](#footnote-7):**

”Metakognisjon er ulike (lærings-) strategier for å øke forståelsen. Man skiller mellom metakognitiv kunnskap (”jeg har lett for å lære matte”) og metakognitive strategier (”jeg lærer meg nye ting ved først å fokusere på prinsippet”).”

**Induktiv metode:**

Gå fra flere enkelt-tilfeller til et allment prinsipper

**Deduktiv metode:**

Gå fra et allment prinsippet til enkelttilfellene.

**Til læring av mer teori:**

<http://digitaldidaktikk.no>

**Læringsstrategier/”studieteknikk”:**

<http://digitaldidaktikk.no/refleksjon/detalj/laeringsstrategier>

**Allmenn didaktikk** (AD)

**Hva er didaktikk?**

Dette spørsmålet besvarer vi blant annet ved hjelp av ***Lærerens verden***, skrevet av pedagogikkprofessor Gunn Imsen (Universitetsforlaget 4. oppl. 2003:30ff)**:**

*Det greske ordet* ***didaskein*** *ble i antikken[[8]](#footnote-8) brukt om formidling i vid forstand. Formidlingen, som foregikk gjennom skuespill, litterære og filosofiske tekster, hadde som mål å spre et moralsk budskap til befolkningen.*

*Ordet får fotfeste i Europa på 1600-tallet, først i Tyskland via Wolfgang Ratke. Den tsjekkiske presten og læreren Johan Amos Comenius skrev i 1657 boka Didactica Magna, hvor han foreskrev* ***hvordan*** *folkeskolen skulle bygges opp,* ***hvilke*** *metodiske prinsipper den skulle bygge på og* ***hva*** *innholdet i skolen skulle være. Slik har didaktikk blitt begrepet som handler om opplæring, oppdragelse og sosialisering knyttet til opplæringsinstitusjoner med nærmere bestemte pedagogiske mandat.*

**Hva**, **Hvordan** og **Hvorfor**

# Helje Kringlebotn Sødal (red), Høgskoleforlaget, 4. Utg. 2009[[9]](#footnote-9).

HKS 2009:17ff.

*Didaktikk er gjerne knyttet opp mot spørreordene* ***Hva****,* ***Hvordan*** *og* ***Hvorfor****:*

* *Hva er undervisningens innhold* (temavalg)*,*
* *Hvordan skal undervisningen planlegges og gjennomføres* (metodevalg)*,*
* *Hvorfor velger man nettopp dette lærestoffet og denne metoden?*

*(jfr. Skolens/Læreplanens/Samfunnets målsetting med faget)*

(Mer om dette under)

**Hvorfor?**

*Det siste spørsmålet (hvorfor) har å gjøre med det* ***målet*** *man har for undervisningen.*

**Litt organisasjonslære:**

**Overordnede mål**

I alle organisasjoner – for eksempel i en skole, barnehage, et kirkesamfunn eller en serviceorganisasjon, står målet i et nært forhold til det mandatet som er overdratt institusjonen. Mandatet har å gjøre med hvorfor organisasjonen eller institusjonen er til, og er institusjonens eller organisasjonens ***raison d’etre*** (dens grunn for å være til).

***Raison d’etre*** har altså å gjøre med organisasjonenes *mål*:

* Skolen er til for å gi opplæring, oppdragelse og sosialisering i henhold til samfunnets ønsker og *mål*.
* Kirken er til for å lede mennesker inn på Veien som fører til evig liv.
* Statoil er til for å selge norsk olje nasjonalt og internasjonalt, skaffe Statskassen penger og spre norsk oljeindustri og oljeteknologi ”world-wide”.

For å nå *målet* (*hvorfor*), som ligger i mandatet, bruker Skolen/Kirken/Statoil ***en didaktisk plan***. Man gir medlemmene av institusjonene en ”lære” – et fag, (***hva***) som skal fører mot *målet,* og man bygger opp en organisasjon som skal formidle denne læren (disse fagene) gjennom undervisning, opplæring og praksis (=***hvordan*** - metode). **Se mer under**

**Hva er Fagdidaktikk** (FD)**?[[10]](#footnote-10)**

* *FD er den fagspesifikke delen av AD[[11]](#footnote-11)*. FD retter altså fokus mot ett spesielt fagområde, mot ”sitt fag” / ”vårt fag” (KRLE).
* FD er en ”protest” mot den noe snevrere ”fagmetodikken”, som mer har et praktisk sikte mot undervisningens utforming[[12]](#footnote-12).
* Fagdidaktikken søker begrunnelse og legitimering for faget[[13]](#footnote-13). Vi må begrunne og legitimere det vi driver med, begrunne at *faget har en samfunnsmessig funksjon*[[14]](#footnote-14) *(en grunn for å være til, en raison d’etre).*
1. **Begrunnelsen for det vi driver med:**

*Hvorfor driver vi med* ***K****ristendom,* ***R****eligion,* ***L****ivssyn og* ***E****tikk i den norske skolen?*

* Har samfunnet gitt skolen et spesielt ”mandat” for å undervise elevene i KRLE og hvorfor har samfunnet gitt skolen dette mandatet?

Vi må begrunne og reflektere over hvorfor KRLE-faget er et skolefag og hvorfor det er et viktig fag i vårt samfunn. En slik begrunnelse gir faget samfunnsmessig legitimering (”godkjenning”) som skolefag. Det er fagdidaktikkens oppgave å reflektere over og begrunne dette.

**Professor Jan. B. Bøes definisjon av FD i HKS:2009:12:**

* *Faget må kunne bidra til skolens totale målsetting for å ha begrunnelse/legitimitet som skolefag.*
1. **Fagdidaktikken skal reflektere over både teori og praksis[[15]](#footnote-15)**

(for derigjennom å forbedre undervisningen).

Dermed har FD nær tilknytning til **Evaluering** (vurdering, kap. 9 i HKS)[[16]](#footnote-16)

***FAGDIDAKTIKK SOM DISIPLIN:***

*Formulert av fagdidaktikere ved Høgskolen i Agder (2002):[[17]](#footnote-17)*

* *Fagdidaktikk er refleksjoner over hva et fag (for eksempel norsk, historie, engelsk, matematikk, musikk, samfunnsfag etc.) er i forhold til hva det kunne eller burde være.*
* *Fagdidaktikk er de kunnskapene og ferdighetene som gjør at denne refleksjonen er kvalifisert og faglig profesjonell, til stede i våre faglige praksiser og er i stand til å utvikle fagene.*
* *Fagdidaktikken beskjeftiger seg bredt med forholdet mellom fagets teori og praksis, og den søker å utvikle* ***fagets teori om praksis og om dets samfunnsmessige funksjon****.*
* *Fagdidaktikk har et markert fagkritisk og samfunnskritisk element og sikter, gjennom forskning og undervisning mot å* ***utvikle endringskompetanse.***

*"Fagdidaktikk er en metakritikk av fag-, kunnskaps- og læringskulturer med fagutvikling og kompetanseutvikling som mål".[[18]](#footnote-18)*

**For å si det litt enklere:**

1. Enhver lærer vil hele tiden reflektere over sin undervisning. Hun/Han tar både teori og praktisk erfaring i bruk for å rette opp eller forbedre undervisningen.

**Til samtale og diskusjon**

* Hvem har egne erfaringer av selvrefleksjonsprosesser over egen (og andres) undervisning?
* Hvem har erfart at faglig påfyll (ny teoretisk kunnskap) har ført til faglig og metodisk forbedring av egen undervisningen?
* Hvem har erfart at ny fagkunnskap og selvrefleksjon har ført til holdningsendring som lærer?

**Det spesielle ved KRLE-faget**

*Fagdidaktiske utfordringer*

**Fagdidaktikkens** (FD) **egenart og hensikt**

* To definisjoner av FD (se HKS 2009:12 og 14)
* *”Lærerens didaktiske refleksjon må forankres i en bevissthet om hva religion og livssyn er, og hva de betyr eksistensielt og kulturelt – i samfunnet og for eleven. Dette må knyttes til målene for skolefaget og skolens totale virksomhet”* (HKS 2009:13).

RLE-fagets egenart må være utgangspunktet for den FD refleksjonen.

**RLE-fagets egenart er knyttet til to aspekter:**

1. Det eksistensielle
2. Det kulturell (HKS 2009:13ff.)
3. **Det eksistensielle** (et personlig anliggende)
* Er unikt for dette skolefaget.
* Tilværelsen forstås og tolkes ut fra den troslæren som ”leveres” av trostradisjonene.
* KRLE berører dermed elevers livsforståelse (og kanskje også lærerens livsforståelse).

**Kunnskapsløftet:**

KRLE skal stimulere og utvikle *”Det meningssøkende mennesket”[[19]](#footnote-19)*

1. **Det kulturelle** (et samfunnsanliggende)
* Undervisningen berører kulturelle fenomener.
* Undervisningen berører historiske og nåværende hendelser.
* Undervisningen berører stoff som danner identitet for individer og samfunn.[[20]](#footnote-20)

**Religion og kultur**:

KRLE skal gi eleven del i kulturarven[[21]](#footnote-21) og er derfor allmenndannende[[22]](#footnote-22)

**Religion og livssyn**

* Har å gjøre med ”meningssøking”[[23]](#footnote-23)
* Presenterer ulike ***sannhetsalternativer/sannhetskandidater***[[24]](#footnote-24)
* Bygger på aksiomer[[25]](#footnote-25)
* Formidler ***mangfold***[[26]](#footnote-26)
* ***”Sannheter”*** og ”***mangfold”*** bringer med seg ***spenninger***[[27]](#footnote-27) inn i klasserommet.

**Til samtale:**

* På hvilken måte kan det å kalle en religion et ”sannhetsalternativ / sannhetskandidat” bringe med seg *spenninger*[[28]](#footnote-28) inn i klasserommet?

**Elev- og lærerforutsetninger**

* Virkelighetsoppfatning, holdninger og erfaringer er viktigere enn faktakunnskap.
* Lærerens livssynsbevissthet må være en integrert del av hennes didaktiske refleksjon (om hva religion og livssyn betyr for individet og samfunnet).

Ninian Smart

**Kjennetegn ved religioner**

**Religionsdefinisjon**

Ninian Smarts (NS) 7 religionsdimensjoner rommer både de eksistensielle og kulturelle aspektene ved en religion[[29]](#footnote-29).

**Alle religioner inneholder 7 dimensjoner:**

1. *den dogmatiske dimensjonen,*
2. *den mytiske dimensjonen,*
3. *den etiske dimensjonen,*
4. *den erfaringsmessige dimensjonen,*
5. *den rituelle dimensjonen,*
6. *den sosiale dimensjonen og*
7. *den materielle dimensjonen (bygninger, kunstverk, symboler).*

S**e:** <https://rle-nett.cappelendamm.no/>

**Oppgave:**

Hvilke dimensjoner (hos NS) tilhører det *eksistensielle* og det *kulturelle* aspektet?

**Oppgave**

***Til drøfting og diskusjon omkring FD-temaer:***

* Vurder hvilke av de 7 dimensjonene til Ninian Smart som særlig bør vektlegges i KRLE- undervisningen.
* Hvilke dimensjoner bør dempes ned eller tas vekk?

Drøft hvilke metoder man bør bruke – og ikke bruke - for å formidle de ulike dimensjonene, og hvilke alderstrinn som passer (ikke passer) når man skal ”utsettes for” de ulike dimensjonene[[30]](#footnote-30).

**Religion og livssyn**

*Likheter og ulikheter*

**Livssyn dreier seg om:**

* *virkelighetsforståelse*
* *Menneskesyn*  ***- livssyn***
* *etikk*

**Religion dreier seg om:**

* *virkelighetsforståelse*
* *Menneskesyn*  ***- livssyn***
* *etikk*

**I tillegg dreier religion seg om noe mer enn livssyn:**

* ***det dogmatiske***
* ***det mytiske*** *(har overnaturlig begrunnelse)*
* det etiske (felles med livssyn)
* ***det erfaringsmessige***
* ***det rituelle***
* det sosiale
* det materielle[[31]](#footnote-31)

**Religion er ikke alltid tradisjon**

Religion og livssyn er ikke kun knyttet til tradisjon og organisert virksomhet. Det frie livssynsmarkedet (alternativ religiøsitet) er ofte individuelt, uorganisert og vanskeligere å definere og gjenkjenne.

**UNDERVISNINGEN**

*Hvordan forberede og analysere (vurdere[[32]](#footnote-32)) undervisningen?*

(Vurdering – kap. 9 – utsettes hovedsaklig til desembersamlingen?)

**Tre sentrale spørrepronomener fra allmenndidaktikken:**

***Hvorfor*** *– begrunnelse for undervisningen (faget)*

***Hva*** *– innhold* (utvalg av stoff og temaer i undervisningen)

***Hvordan*** *– arbeidsmåter/metoder*

**Hvorfor-spørsmålene** (begrunnelse) **er kanskje aller viktigst?**

* Hvorfor har vi dette skolefaget?
* Hvorfor belyser vi det og det temaet i klasserommet?
* Har faget og temaene en spesiell kulturelle eller samfunnsmessig begrunnelse?

**Oppgave:**

Til samtale og diskusjon**:**

Ta stilling til problemstillingen på s. 17 i HKS 2009: *Lærerne på Østkanten …* Hva ville dere gjort i den lokalt tilpassede læreplanen og hvilken begrunnelse ville dere valgt?

**Oppgave**

Er dere som lærere rede til å samarbeide med foreldrene om stoffutvalg i den lokale læreplanene? Fordeler og ulemper ved det?[[33]](#footnote-33)

**Hvordan** – metodevalg

Vær gode til å velge lokale tilpasninger. Det gir nærhet til stoffet og faget.

**Men dere må også ta hensyn til ”nasjonale” behov når dere skal undervise:**

**-** For eksempel fremme det flerkulturelle mangfoldet.

- Øke toleransen for andres livstolkning.

**Rammefaktorer**

Rammefaktorer som styrer og begrenser undervisningen

*Den fagdidaktiske refleksjonsprosessen fortsetter:*

**Over sto det:**

* *”Lærerens didaktiske refleksjon må forankres i en bevissthet om hva religion og livssyn er, og hva de betyr eksistensielt og kulturelt – i samfunnet og for eleven. Dette må knyttes til målene for skolefaget og skolens totale virksomhet”* (HKS 2009:13, helt nederst).

**Fagdidaktikken (FD)**

* FD guider oss inn i en refleksjonsprosess omkring faget, dets forhold til elevene og dets funksjon i samfunnet.
* FD får oss (også) til å reflektere over de faktorene som styrer og begrenser undervisningen.

**Hvilke faktorer er det?**

**7 Rammefaktorer** som påvirker undervisningen - (se HKS 2009:19/13)

(Rammefaktorene skal få oss til å reflektere over undervisningen[[34]](#footnote-34))

1. **Elevene[[35]](#footnote-35)** (Mer om elevfaktorer - kap. 3. I desembersamlingen**[[36]](#footnote-36)**)
* Ulik bakgrunn, kunnskaper holdninger og tro
* Foreldre / hjemmet har ønsker
* Støtte den religiøse identiteten og ikke støte
1. **Lærerpersonligheten** (jfr. første samling/september[[37]](#footnote-37))
* Lærertyper[[38]](#footnote-38)**:** Veileder og inspirator eller kunnskapsformidler?
* Svak eller sterk i faget; kan avgjøre stoffvalg.
* Lærerens elevsyn, menneskesyn og pedagogisk grunnsyn[[39]](#footnote-39):

Eleven et objekt eller subjekt[[40]](#footnote-40)?

1. **Pedagogisk praksis -** Vekt på kunnskapsproduksjon gjennom:
2. Stramt, lærerstyrt undervisningsopplegg (formidlingspedagogikk) eller
3. mer initiativ og ”ansvar for egen læring” (vekst- og dialogpedagogikk)

eller…

1. Samhandling, prosjekter og teamarbeid (sosio-kulturelt læringssyn)[[41]](#footnote-41)?

**Spørsmål til diskusjon:**

Kan lærerens egen tro og livssyn spille inn på (lærerens) motivasjon?

1. **Fag og emner[[42]](#footnote-42) - hva skal man formidle?**
* Faglige emner som er følsomme?
* Faglige emner som inkluderer mye vold (hvis man ikke idylliserer dem). Eksempler: Kristendomsforfølgelse og Helgenlegender: Kirken har idyllisert forfølgelse og brutalitet.

Massakre og ”etnisk rensing” i Det gamle testamentet (GT).

Steining i GT

1. **Mål og evaluering[[43]](#footnote-43)**

Læreplanene definerer målene (i lokale og nasjonale planer)

* Produktmål
* Prosessmål
* Kompetansemål
1. **Metoder og arbeidsmåter[[44]](#footnote-44)**
* Har å gjøre med ***kontekstualisering[[45]](#footnote-45)***:

Man tilpasser et budskap eller emne til de som hører på, til sosial kontekst, alder, kjønn og bakgrunn.

* Noen arbeidsmåter kan være religiøst involverende, og derfor støtende

(se ***fritak***).

* Arbeidsmåter kan være etisk støtende i forhold til egen tro og livssyn.

Drama og tegning kan være uakseptabelt for muslimer.[[46]](#footnote-46)

**Spørsmål til diskusjon:**

Skal et lite mindretall av elever få lov til å ”bestemme” eller hindre visse arbeidsmåter, av hensyn til deres tro og følsomhet?

1. **KULTURELLE FAKTORER -** konteksten
* **Nasjonalkultur** (definert av lærerplanene)
* **Lokalkultur** (definert av lærerne)

**Til diskusjon**

Er kristendommen en sentral kulturfaktor i Norge (slik Kunnskapsløftet påstår)?

**Evaluering og vurdering**[[47]](#footnote-47)- Kap 9

Fagdidaktikken skal reflektere over både teori og praksis[[48]](#footnote-48),

(for derigjennom å forbedre undervisningen).

Dermed har FD nær tilknytning til **Evaluering** (vurdering)[[49]](#footnote-49)

**Evaluering[[50]](#footnote-50)**

* Elevene trenger tilbakemelding. Viktig motivasjonsfaktor. Karakterer.
* Lærerne trenger tilbakemelding - fra elever og foreldre og veiledning fra kolleger.
* Samfunnet trenger tilbakemelding om kvaliteten i skolen, faglig nivå og om målene er nådd.

**Evaluering og menneskesyn**

Positivt:

* Evaluering kan motivere og bygge opp selvtillit.
* Evaluering kan gi faglig forbedring.

Negativt:

* Evaluering kan rive ned selvbilde og frata eleven motivasjonen.

Varsomhet:

* Evalueringen må være rettferdig (sannferdig og ærlig), men også varsom og moralsk (ha respekt for mennesket).

**Å evaluere i KRLE-faget**

* Faget er spesielt og kanskje mer krevende å evaluere enn andre fag?[[51]](#footnote-51)

**Spørsmål til diskusjon**

Hva/Hvem skal man gi positiv tilbakemelding på i KRLE faget?

* Den faglig gode som kanskje mangler holdninger og toleranse (som faget vil fremme), eller
* Den faglig svake, men som er et empatisk og godt medmenneske (verdier som KRLE-faget vil fremme)?[[52]](#footnote-52)

**Ulike Læringssyn og vurdering**

*HKS 2009 s 178f.*

***Evaluering* henger sammen med *mål–*angivelser**

(gitt i læreplanene) *HKS 2009 s 179ff.*

* Kunnskapsløftet opptrer med (åpne og generelle) kompetansemål (***aktive verb***), og det *”må derfor fastslås* ***lokalt*** *hvordan man konkret vil arbeide med dem”* (tilrettelagt gjennom metodebruk)[[53]](#footnote-53)
* *”Eleven skal vurderes ut fra om hun har oppnådd den kompetansen som er formulert i kompetansemålene og de* ***lokale****[[54]](#footnote-54) kriteriene som er gitt i tilknytning til dem”*[[55]](#footnote-55)

**KRLE-planen angir ulike måltyper:**

* **Kunnskapsmålene**
* dominerer læreplanen (det er mange emner som skal læres), de er enklest å evaluere og minst kontroversielle.
* Kunnskapstilegnelse er også minst involverende, for kunnskap gjelder flere dimensjoner ved religionen enn det kognitive - jfr. N. Smart).

(HKS 2009:180)

* **Ferdighetsmål**
* Mer krevende å vurdere, mer krevende å prestere.
* **Aktive verb:** *Samtale, fortelle, diskutere, drøfte, innhente informasjon om, presentere,* … er ferdigheter.
* Å vurdere muntlig aktivitet er vanskeligere enn å vurdere ren faktakunnskap.

**Til diskusjon:**

* Hvordan skal man vurdere en veldig engasjert elev som har umodne standpunkter?
* Bør muntlige ferdigheter heretter telle like mye i KRLE-faget som idretts og musikkprestasjoner (-/ferdigheter) teller i kroppsøving og musikk? (Læreplanen krever jo nå disse ferdighetene av elevene).
* **Holdningsmål**
* Skal man ”karaktersette” dårlige holdninger hos elever? Skal dårlige holdninger kunne trekke ned fagkarakteren (hos faglig sterke elever), eller gode holdninger trekke opp fagkarakteren (hos faglig svake elever)?
* Fagplanen (generell del) legger vekt på å fremme holdninger. Kompetansemålene har færre slike mål.
* **Identitetsmål**
* Faget skal bygge identitet, gi kulturell tilhørighet og støtte eleven i den identiteten det har med seg fra sitt eget hjem og sin egen tradisjon.
* Identitetsmål er vanskelig å anvende i evaluering og karakterfastsetting hos tenåringer. Mange sliter da med egen identitet og livstolkning.
* Elevens møte med (dialogen med) andre ”sannhetskandidater” (gjennom KRLR-faget) kan være en utfordring for elevers personlige tro og identitet.

Til hjelp i hverdagen:

**Om fagdidaktikk på** [**https://rle-nett.cappelendamm.no**](https://rle-nett.cappelendamm.no)

**Møtet med andre livssyn** – kap. 7

*Oppøvelse i dialog og holdninger[[56]](#footnote-56)*

**Min tro / min tilværelsestolkning – De andres tro og tilværelsestolkning**

* *Toleranse:* Bære over med noen som man er uenige med (tåle).

Tolerere livssyn.[[57]](#footnote-57)

* *Respekt:* Innse at troen er verdifull for andre; den gir mening.

Ha respekt for mennesker.[[58]](#footnote-58)

**Til diskusjon**

Noen ganger strider andres verdier mot skolens verdier: mhp. likestilling, rasisme, nazisme….osv. Skal skolen tolerere dette?

* **Tilslutning:** Holdning til egen tradisjon.

Tilslutning er intet mål i KRLE-undervisningen.[[59]](#footnote-59)

**Toleransens grenser -** HKS 2009:106

* Skolen er ikke verdinøytral.
* Skolen har også verdier den fremme fremme.

**Områder hvor toleransen kan møt utfordringer:**

* Rasisme
* Likestilling
* Omskjæring
* Trosfrihet
* Foreldrerett
* m.fl.

**Til diskusjon:**

Skal vi lære en dypt troende elev å tolerere det som han betrakter som ”syndige handlinger” hos andre mennesker?

**Involvering**

En glimrende lærer kan (utilsiktet) oppfordre til tilslutning og involvering gjennom sitt engasjement.

HKS 2009:108f.

**Det ekstraordinære i religionene** (eksotismer)

* Det er fristende å trekke frem det eksotiske i en trostradisjon, fordi det engasjerer elevene.
* Det kan være fristende å trekke frem det ”spesielle” i en trostradisjon, fordi man selv er i mot dette livssynet og derfor vil kompromittere[[60]](#footnote-60) det.
* Det kan gi et feil inntrykk av trostradisjonen og skape stereotypiserte fordommer.

**Ikke intensjonal læring -** HKS 2009:110.

Se artikkel 1 i Kompendiet: Geir Afdal, kap. 12

*Etter lunch:*

*(eller … Dette blir muligens tema for siste samling i desember 2017? … men gjengitt her for hjelp til praksis og oppgaveskriving)*

*Sidehenvisninger om Arbeidsmåter i KRLE er etter HKS 206, 3. Utg. Og kan derfor avvike noe.*

***Arbeidsmåter i KRLE-undervisningen[[61]](#footnote-61)***

**1. Fortellingen**

* Fortellingen har en fremskutt plass blant kompetansemålene i Kunnskapsløftet

*Kompetansemålet* å lære kunsten å fortelle og bli fortalt for, er fremhevet[[62]](#footnote-62): *Elevene må bli bedre i å fortelle (hverandre) om hinduismens guder og gudinner* (KRL-boka s. 13). De må selv praktisere stoffet og uttrykke seg muntlig. Med utgangspunkt i det man leser, kan/skal det også kunne skapes dialog.

**Samtale og dialog** (s. 18 KRL-boka).

Dialogen skal tilpasses alderstrinnet. Det er et kompetansemål for eksempel å kunne gjennomføre en dialog, men læreplanveiledningen sier veldig lite om hvordan denne dialogen skal være.

**Det oppgis 5 sentrale ferdigheter i KL**

(alle integrert i kompetansemålene - se KRL-boka s. 11/ Kunnskapsløftet s. 69)

**Blant disse 5 peker fortellingen seg ut[[63]](#footnote-63):**

* Elevenes muntlige ferdigheter skal oppøves gjennom KRLE: *Samtale, dialog, fortelling og utgreiing* skal fungere som *”midler til undring og deltagelse, refleksjon og argumentasjon.”*[[64]](#footnote-64)
* Dette er ferdigheter som senere skal gjøre elevene egnet til arbeidsliv og samfunnsliv.[[65]](#footnote-65)

**Les HKS s. 118:**

*”Ut fra KRL-fagets egenart er det enkelte arbeidsmåter som peker seg ut… osv.”*

**Kompetansemålene:**

* *”Fortelle om…”*
* *”Lytte til og samtale om…”*

**Fortellingens magiske kraft**

* Skaper oppmerksomhet (for en foredragsholder eller retor).
* Formidler kunnskap og moral bedre enn utredende setninger og analytiske resonnementer.
* Små barn kan ikke lese og skrive, og lever dermed fremdeles i en muntlig kultur og en mytisk virkelighetsoppfatning (slik folk gjorde for 3000-5000 år siden).
* Å bli lest for *på senga* eller *på skolen*

*(”fortell om da du var liten, pappa”)*

**Til samtale og diskusjon**

* Kan det å ”utsette” et barn for en religiøs fortelling være mer involverende enn religiøs sang?[[66]](#footnote-66)
* Kan man bruke den ”religiøse” fortellingen om den barmhjertige samaritanen som en allmenn-etisk fortelling?[[67]](#footnote-67)
* Er *”Den barmhjertige samaritanen”* en religiøs fortelling?

**Fortellingssjangeren[[68]](#footnote-68)**

*Fortellingen består av 4 hovedkomponenter*:

1. Referat
2. Skildring
3. Replikker
4. Kommentarer
5. **Referat:** Fortelleren forteller hva som faktisk hendte. Den historiske hendelsen er observert og skrevet ned av observatøren/fortelleren.
6. **Skildring:** Fortelleren beskriver og skildrer (gjerne i poetiske vendinger) situasjonen rundt selve hendelsen, for eksempel at himmelen er blå, at det blåser en lett, varm bris, at fargen og duften av blomstene er sterkt tilstedeværende eller at ***han*** *ser inn i to vakre kvinneøyne*. Skildringen gir teksten ”liv” og ”puls”. Den erotiske fortellingen **Salomos Høysang** (GT) har mye skildring \*.
7. **Replikker:** er gjengivelse av det som blir sagt, altså ordrette sitater som settes i ”gåseøyne”**:** *”Jeg tror deg”, svarte hun ham*\*. (\* Den første av disse to helsetningene er en replikk**:** *”Jeg tror deg”*; den andre er et referat (noe som faktisk skjedde)**:** *”hun svarte ham”*.
8. **Kommentarer:** er fortellerens egne tolkninger og kommentarer til det som skjer: I NT kan det for eksempel være Matteus som kommenterer hendelsen rundt **Judas’ selvmord**:

*Før han døde, kastet Judas 30 sølvpenger inn i templet. Overprestene brukte disse ”blodpengene” til å kjøpe en gravplass for ”fremmede”, og muligens ble selvmorderen Judas også begravet her. Dette kjøpet tolker (kommenterer) Matteus som en oppfyllelse av noe profeten Jeremia har spådd 500-600 år tidligere* (Matt. 27, 9ff; Jer. 32,6ff).

**Vi bruker alle disse ”effektene” både når vi skriver og når vi forteller.**

**Sjangere i Bibelen**

* Bibelen har to hoveddeler, Det gamle testamentet (GT) og Det nye testamentet (NT).
* Bibelen er et ”bibliotek” som består av 66 bøker med svært ulike sjangere.
* GT har 39 ulike bøker, mens NT har 27.
* Mange av bøkene er igjen sammensatt av ulike sjangere:

Dikt (bundet form) kan for eksempel avløse prosaisk form.

**Sjangere i Det gamle testamentet**

**Fortellinger om:**

* Skapelsen (1. Mosebok kap. 1-3)
* Israels historie
* Prinsen av Egypt – *En roman om befrielse* (2. Mosebok**:** Exodus)
* Kriger.
* Den syke Job – et skuespill/Monolog? (Bibelens ”Shakespeare”)
* Novellene om Jonas
* Novellen/Romanen om Ruth (den fremmedkulturelle innvandreren)
* ”Såpeoperaen” om Hannah (1. Samuelsbok 1)
* ”Såpeoperaen” om Josefs liv (”Josefsyklusen 1. Mosebok kap. 37-50)
* Eventyr (Om trærne som ville ha en konge**:** Dommerne 9, 8-15/Dramatisk dikt)

**Poetisk litteratur** (grafisk utformet med innsnevret marg)

* Salmer (flest ”klagesalmer”)
* Ordspråk (Salomos ordspråk)
* Visdomstale (Forkynneren/Predikeren**:** Bibelens ”Håvamål”)
* Erotikk – Salomos Høysang
* Skuespill/Monolog (Jobs bok)
* Episke dikt (Domerne 9/ 1. Mosebok 3**:** Syndefallet)

**Profetisk litteratur** (kerygmatisk/appellativ/forkynnende)

* Profetene (Innskjerper Moseloven. Taler mot fruktbarhetsgudene)
* Apokalypser (”fantasy”) Daniels bok og Johannes Åpenbaring

**Sjangere i Det nye testamentet**[[69]](#footnote-69)

**Fortellinger om**

* Jesu fødsel (legendarisk og mytisk preg)
* Jesu liv og budskap (mye referat)
* **Jesu død** **og oppstandelse –**

*NTs hovedfortelling*(Bibelens ”kriminalroman”)

* Kirkens første historie (Apostlenes gjerninger/Ap.gj.)
* Paulus’ misjonsreiser (Kilde**:** Ap. gj.)
* De ”siste ting” og verdens ende

(Johannes Åpenbaring**:** Apokalypse/fantasy)

**Taler**

* Bergprekenen (Matteus 5-7)
* Peters Pinsetale (ved ”kirkens bursdag”) (Apostlenes gjerninger 2)
* Paulus ”postmoderne” tale i Athen sentrum (Apostlenes gjerninger 17)

**Brevlitteratur**

* Diskurser (drøfting av teologiske temaer)[[70]](#footnote-70)
* Leilighetsbrev:

(aktuelle problemer forsøkt løst**:** *Kan kristne spise kjøtt?* 1. Kor. 8)

* Bekjempelse av motstandere:

(1. Johannes brev**:** Mot *doketistene*)

* Etiske formaninger

(Pareneser/formaninger og lastekataloger)

**Gruppeoppgave**

1. Velg ut en av lignelse fra Det nye testamentet og fortell den for kreativt for elevene. Bruk gjerne en form for rolledeling eller rollespill.
2. La to av dere spille to elever (og en annen læreren), som i neste time skal gjenfortelle den samme historien.
3. La en ”elev” (spilt av en lærer) gjenfortelle fortellingen.
4. Læreren setter i gang og fører ***dialog[[71]](#footnote-71)*** mellom elevene og læreren om temaet i den valgte fortellingen. Finn gjerne temaer som har relevans til vår tid (for eksempel rasisme).[[72]](#footnote-72)

**Til metode og forberedelse:**

Se HKS 2006:127f.

**Den barmhjertige samaritan** (fra Lukas 10)[[73]](#footnote-73)
[25](http://www.bibelen.no/refs.aspx?book=LUK&chapter=10&verse=25&lang=1&trans=2) Da sto en lovkyndig fram og ville sette Jesus på prøve. «Mester,» sa han, «hva skal jeg gjøre for å arve evig liv?» 26 «Hva står skrevet i loven?» sa Jesus. «Hva leser du der?» [27](http://www.bibelen.no/refs.aspx?book=LUK&chapter=10&verse=27&lang=1&trans=2) Han svarte: « *Du skal elske Herren din Gud av hele ditt hjerte og av hele din sjel og av all din kraft og av all din forstand, og din neste som deg selv.*» [28](http://www.bibelen.no/refs.aspx?book=LUK&chapter=10&verse=28&lang=1&trans=2) Da sa Jesus: «Du svarte rett. Gjør det, så skal du leve.» 29 Men han ville rettferdiggjøre seg selv og spurte Jesus: «Hvem er så min neste?» [30](http://www.bibelen.no/refs.aspx?book=LUK&chapter=10&verse=30&lang=1&trans=2) Jesus tok dette opp og sa:
        «En mann var på vei fra Jerusalem ned til Jeriko. Da falt han i hendene på røvere. De rev klærne av ham, skamslo ham og lot ham ligge der halvdød. 31 Nå traff det seg slik at en prest kom samme vei. Han så ham, men gikk utenom og forbi. [32](http://www.bibelen.no/refs.aspx?book=LUK&chapter=10&verse=32&lang=1&trans=2) Det samme gjorde en levitt. Han kom, så mannen og gikk rett forbi. [33](http://www.bibelen.no/refs.aspx?book=LUK&chapter=10&verse=33&lang=1&trans=2) Men en samaritan som var på reise, kom også dit hvor han lå, og da han fikk se ham, fikk han inderlig medfølelse med ham. 34 Han gikk bort til ham, helte olje og vin på sårene hans og forbandt dem. Så løftet han mannen opp på eselet sitt og tok ham med til et herberge og pleiet ham. [35](http://www.bibelen.no/refs.aspx?book=LUK&chapter=10&verse=35&lang=1&trans=2) Neste morgen tok han fram to denarer, ga dem til verten og sa: 'Sørg godt for ham. Og må du legge ut mer, skal jeg betale deg når jeg kommer tilbake.'
    36 Hvem av disse tre synes du nå viste seg som en neste for ham som ble overfalt av røvere?» 37 Han svarte: «Den som viste barmhjertighet mot ham.» Da sa Jesus: «Gå du og gjør som han.»

Se [www.bibel.no](http://www.bibelen.no)

**Tre kristne fortellinger**

Alle tre fortellingene bærer ”dannelsesromanenes”[[74]](#footnote-74) *(Bildungs-roman)* motiv og mønster:

***Mønsteret er:***

*Hjemme – ute - hjemme[[75]](#footnote-75)*

**LIGNELSENE OM SAUEN, SØLVMYNTEN OG SØNNENE** (fra Lukas 15).

Alle tollerne og synderne holdt seg nær til Jesus for å høre ham. [2](http://www.bibelen.no/refs.aspx?book=LUK&chapter=15&verse=2&lang=1&trans=2) Men fariseerne og de skriftlærde murret og sa seg imellom: «Denne mannen tar imot syndere og spiser sammen med dem.» 3 Da fortalte han dem denne lignelsen:

[**Sauen som ble funnet igjen**](http://www.bibelen.no/refs.aspx?head=1&book=LUK&chapter=15&verse=4&lang=1&trans=2) [4](http://www.bibelen.no/refs.aspx?book=LUK&chapter=15&verse=4&lang=1&trans=2) «Dersom en av dere eier hundre sauer og mister én av dem, lar han ikke da de nittini være igjen ute i ødemarken og leter etter den som er kommet bort, til han finner den?  5 Og når han har funnet den, blir han glad og legger den på skuldrene sine.  [6](http://www.bibelen.no/refs.aspx?book=LUK&chapter=15&verse=6&lang=1&trans=2) Straks han kommer hjem, kaller han sammen venner og naboer og sier til dem: 'Gled dere med meg, for jeg har funnet igjen den sauen som var kommet bort.'  7 Jeg sier dere: På samme måte blir det større glede i himmelen over én synder som vender om, enn over nittini rettferdige som ikke trenger omvendelse.

 **Sølvmynten som ble funnet igjen** [8](http://www.bibelen.no/refs.aspx?book=LUK&chapter=15&verse=8&lang=1&trans=2) Eller om en kvinne har ti sølvmynter og mister én, tenner hun ikke da en lampe og feier i hele huset og leter nøye til hun finner den?  9 Og når hun har funnet den, kaller hun sammen venninner og nabokoner og sier: 'Gled dere med meg, for jeg har funnet igjen det pengestykket jeg hadde mistet.' 10 På samme måte, sier jeg dere, blir det glede blant Guds engler over én synder som vender om.»

**Den bortkomne sønnen**11 Jesus sa: «En mann hadde to sønner. [12](http://www.bibelen.no/refs.aspx?book=LUK&chapter=15&verse=12&lang=1&trans=2) Den yngste sa til faren: 'Far, gi meg den delen av formuen som faller på meg.' Han skiftet da sin eiendom mellom dem. 13 Ikke mange dager etter solgte den yngste sønnen alt sitt og dro til et land langt borte. Der sløste han bort formuen sin i et vilt liv. 14 Men da han hadde satt alt over styr, kom det en svær hungersnød over landet, og han begynte å lide nød. [15](http://www.bibelen.no/refs.aspx?book=LUK&chapter=15&verse=15&lang=1&trans=2) Da gikk han og søkte tilhold hos en av innbyggerne der i landet, og mannen sendte ham ut på markene sine for å gjete svin. 16 Han ønsket bare å få mette seg med de belgfruktene som grisene åt, og ingen ga ham noe.
    17 Da kom han til seg selv og sa: 'Hvor mange leiekarer hjemme hos min far har ikke mat i overflod, mens jeg går her og sulter i hjel! 18 Jeg vil bryte opp og gå til min far og si: Far, jeg har syndet mot Himmelen og mot deg. 19 Jeg fortjener ikke lenger å være sønnen din. Men la meg få være som en av leiekarene dine.' 20 Dermed brøt han opp og dro hjem til faren.
        Da han ennå var langt borte, fikk faren se ham, og han fikk inderlig medfølelse med ham. Han løp sønnen i møte, kastet seg om halsen på ham og kysset ham. [21](http://www.bibelen.no/refs.aspx?book=LUK&chapter=15&verse=21&lang=1&trans=2) Sønnen sa: 'Far, jeg har syndet mot Himmelen og mot deg. Jeg fortjener ikke lenger å være sønnen din.' 22 Men faren sa til tjenerne sine: 'Skynd dere! Finn fram de fineste klærne og ta dem på ham, gi ham ring på fingeren og sko på føttene. 23 Og hent gjøkalven og slakt den, så vil vi spise og holde fest. [24](http://www.bibelen.no/refs.aspx?book=LUK&chapter=15&verse=24&lang=1&trans=2) For denne sønnen min var død og er blitt levende, han var kommet bort og er funnet igjen.' Og så begynte festen og gleden.
    25 Imens var den eldste sønnen ute på markene. Da han gikk hjemover og nærmet seg gården, hørte han spill og dans. 26 Han ropte på en av karene og spurte hva som var på ferde. 27 'Din bror er kommet hjem,' svarte han, 'og din far har slaktet gjøkalven fordi han har fått ham tilbake i god behold.' 28 Da ble han sint og ville ikke gå inn. Faren kom ut og prøvde å overtale ham. 29 Men han svarte faren: 'Her har jeg tjent deg i alle år, og aldri har jeg gjort imot ditt bud; men meg har du ikke engang gitt et kje så jeg kunne holde fest med vennene mine. 30 Men straks denne sønnen din kommer hjem, han som har sløst bort pengene dine sammen med horer, da slakter du gjøkalven for ham!' 31 Faren sa til ham: 'Barnet mitt! Du er alltid hos meg, og alt mitt er ditt. 32 Men nå må vi holde fest og være glade. For denne broren din var død og er blitt levende, han var kommet bort og er funnet igjen.'»

**Om fri fortelling og skildring**[[76]](#footnote-76)

**En rik episk tradisjon i Bibelen:**

**Erotisk litteratur i Bibelen:**

Se Frank Oterholts hjemmeside - PPU 2017

**Det problematiske med fortellingssjangeren**

**Når fortellingen har flere utgaver[[77]](#footnote-77):**

* To korsfestelsesfortellinger[[78]](#footnote-78)
* Flere julefortellinger[[79]](#footnote-79)
* Legendestoff[[80]](#footnote-80)
* To ”kristologi-teorier” (Guds sønn / Logos)

**Å gjenfortelle KORANEN[[81]](#footnote-81)**

* De liberale i vesten kan gjenfortelle og ”frisere” fortellinger.[[82]](#footnote-82)
* Ortodoks religiøse kan bare lese ordrett.

**Bibelen og Koranen: Tilnærmet like fortellinger**

Sammenligning mellom like fortellinger i Bibelen og Koranen ligger på Frank Oterholts hjemmeside.

**Andre arbeidsmåter i RLE** (i tillegg til fortellingen)**:**

* Bilder
* Arkitektur
* Musikk
* Sang

**Sang og involvering[[83]](#footnote-83)**

Kristne bruker sang for å påvirke til omvendelse:

*”Syng evangeliet om Jesus, for sjeler kan vinnes med sang”*

***Hjemmeside:*** [***http://frank.oterholt.be***](http://frank.oterholt.be)

***PPU-link:*** [*http://frank.oterholt.be/?seksjon=Hoegskolen%20i%20Oestfold&x=PPU*](http://frank.oterholt.be/?seksjon=Hoegskolen%20i%20Oestfold&x=PPU)

**Læringssyn:** Afdal m.fl. 1997: 144ff.

* **Konstrutivistisk læringsteori** (-syn):

<http://64.233.183.104/search?q=cache:WtX6QWG4p6kJ:uit.no/getfile.php%3FPageId%3D6645%26FileId%3D30+l%C3%A6ringssyn&hl=no&ct=clnk&cd=1&gl=no&client=firefox-a>

* **Behavoristisk læringssyn**[[84]](#footnote-84)
* **Sosiokulturelt læringssyn[[85]](#footnote-85)**

**Læringssyn som pedagogisk plattform:**

<http://home.online.no/~li-ree/IKT/ikt_i_skolen/laeringssyn.htm>

**IKT og læringssyn:**

<http://www.norsknettskole.no/fu04/view.cgi?&link_id=0.14919.24058&session_id=0>

**Dannelsessyn**

* Prosessmål
* Holdningsmål

***FrankO 2017 – 18/10 2017***

1. Om Frank Oterholt: Se <http://frank.oterholt.be>,

Direktelink: <http://frank.oterholt.be/?seksjon=Om%20meg%20selv>.

Direktelink til PPU - temaer og forelesninger: <http://frank.oterholt.be/?seksjon=Hoegskolen%20i%20Oestfold&x=PPU> [↑](#footnote-ref-1)
2. #  HKS:side … angir sidehenvisninger til pensumboka.

 [↑](#footnote-ref-2)
3. #  HKS:side … angir sidehenvisninger til pensumboka.

 [↑](#footnote-ref-3)
4. Fra Erik Lunds hjemmeside i 2006: ”Transparenter” Generell del av læreplanverket (L93). [↑](#footnote-ref-4)
5. Fra Erik Lund: ”Transparenter”. [↑](#footnote-ref-5)
6. <https://www.hiof.no/om-hogskolen/sok-pa-sidene/profil?displayitem=405&module=admin> [↑](#footnote-ref-6)
7. <https://snl.no/metakognisjon> [↑](#footnote-ref-7)
8. Århundrene før vår tidsregning. [↑](#footnote-ref-8)
9. #  HKS:side … angir sidehenvisninger til pensumboka.

 [↑](#footnote-ref-9)
10. NTNU: <http://www.ntnu.no/ntnu/info/friestudier/fagdidaktikk.html>

<http://www.norsknettskole.no/fag/ressurser/itstud/fuv/gunnasekarlsen/Fagdidaktikk.htm> [↑](#footnote-ref-10)
11. HKS 2009:11. [↑](#footnote-ref-11)
12. ibid [↑](#footnote-ref-12)
13. ibid [↑](#footnote-ref-13)
14. Erik Lund. [↑](#footnote-ref-14)
15. HKS 2009:12 [↑](#footnote-ref-15)
16. Se kap. 9 hos HKS 2009 og Den didaktiske relasjonsmodellen: <http://www.norsknettskole.no/fag/ressurser/itstud/fuv/gunnasekarlsen/Fagdidaktikk.htm> [↑](#footnote-ref-16)
17. Fra Erik Lund. [↑](#footnote-ref-17)
18. 1. amanuensis Erik Lund, [**http://www.hiof.no/index.php?ID=10406&lang=nor&displayitem=149&module=admin**](http://www.hiof.no/index.php?ID=10406&lang=nor&displayitem=149&module=admin) **Lund anbefaler følgende litteratur for videre lesing:** "Fagdidaktikk på offensiven" og "Fagdebatikk". Den siste med henvisning til spørsmål om konstruktivismen. Her anbefales Svein Sjøbergs innledning. [↑](#footnote-ref-18)
19. Se ***Det meningssøkende mennesket***, s. 4. i Kunnskapsløftet 2005-utgaven. [↑](#footnote-ref-19)
20. ”Stoff” av kulturell, religiøs, historisk, eksistensiell og personlig art. [↑](#footnote-ref-20)
21. Om Kulturarv: se HKS kap 2, s 35ff og kap 5, s. 81f. [↑](#footnote-ref-21)
22. HKS 2009:16 [↑](#footnote-ref-22)
23. Se ***Det meningssøkende mennesket***, s. 4. i Kunnskapsløftet 2005-utgaven. [↑](#footnote-ref-23)
24. HKS 2009 ss. 14 og 16. [↑](#footnote-ref-24)
25. **aksiom** selvinnlysende grunnsetning, hvis sannhet er en forutsetning for andre setningers sannhet

 <http://no.wikipedia.org/wiki/Aksiom> [↑](#footnote-ref-25)
26. HKS 2009:16 [↑](#footnote-ref-26)
27. HKS 2009:14 [↑](#footnote-ref-27)
28. HKS 2009:14 [↑](#footnote-ref-28)
29. HKS 2009:14f [↑](#footnote-ref-29)
30. HKS 2009:15 [↑](#footnote-ref-30)
31. jfr. Ninian Smarts 7 dimensjoner [↑](#footnote-ref-31)
32. Se HKS 2009, kap 9 – om Vurdering. [↑](#footnote-ref-32)
33. Se HKS 2009:18 [↑](#footnote-ref-33)
34. HKS 2009:25f. - Oppgaver [↑](#footnote-ref-34)
35. HKS 2009:20 [↑](#footnote-ref-35)
36. Elevfaktorer: se mer i kap 3 (siste samling/desember). [↑](#footnote-ref-36)
37. Lærerfaktoren: se mer i kap. 2, s. 27ff (første samling/september). [↑](#footnote-ref-37)
38. HKS 2009:20f. [↑](#footnote-ref-38)
39. HKS 2009:21 [↑](#footnote-ref-39)
40. ibid. [↑](#footnote-ref-40)
41. Vygotskij. [↑](#footnote-ref-41)
42. Til fagfaktoren: se kap 5. [↑](#footnote-ref-42)
43. Se kap 5 og 9. [↑](#footnote-ref-43)
44. Se kap 8. [↑](#footnote-ref-44)
45. *Kontekstualisering* betyr at man tilpasser hvordan man formidler budskapet til hvem som hører på. [↑](#footnote-ref-45)
46. Jfr. Bildeforbudet (også i GT: Exodus/2. Mosebok 20,2) [↑](#footnote-ref-46)
47. Jfr. HKS 2009, kap. 9. [↑](#footnote-ref-47)
48. HKS 2009:12/ [↑](#footnote-ref-48)
49. Se kap 9 (siste samling?) i HKS 2009 og Den didaktiske relasjonsmodellen: <http://www.norsknettskole.no/fag/ressurser/itstud/fuv/gunnasekarlsen/Fagdidaktikk.htm> [↑](#footnote-ref-49)
50. HKS 2009:177 [↑](#footnote-ref-50)
51. HKS 2009:178 [↑](#footnote-ref-51)
52. ibid [↑](#footnote-ref-52)
53. HKS 2006:185 [↑](#footnote-ref-53)
54. Lokale læreplaner er derfor veldig viktig. [↑](#footnote-ref-54)
55. HkS 2006:185 [↑](#footnote-ref-55)
56. Til kap. 7 i HKS 2009. [↑](#footnote-ref-56)
57. HKS 2009:106 [↑](#footnote-ref-57)
58. ibid [↑](#footnote-ref-58)
59. HKS 2009:111 [↑](#footnote-ref-59)
60. **kompromittere** *-te; -ing* blottstille; stille i et dårlig lys; bringe i vanry: *han kompromitterte hele familien med sin frekkhet / kompromittere seg / en kompromitterende oppførsel, uttalelse*

Etym.: lat. *compromittere* gjensidig love å la en strid avgjøres ved voldgift; derpå muligens 'utsette for å bli dømt ved voldgift' [↑](#footnote-ref-60)
61. #  Relatert til kapittel 8 i pensumboka *Religions- og Livssynsdidaktikk*, av Helje Kringlebotn Sødal – HKS (red), Høgskoleforlaget, 4. Utg. 2009.

 [↑](#footnote-ref-61)
62. Fra forelesning i uke 38/08 (18. sept) - om fagplanene. [↑](#footnote-ref-62)
63. HKS 2006:118. [↑](#footnote-ref-63)
64. KRL-boka 2005 s. 11. [↑](#footnote-ref-64)
65. HKS s. 91 og St. meld nr 30, 2003-04:32 [↑](#footnote-ref-65)
66. Sml HKS2006:145f. [↑](#footnote-ref-66)
67. Sml HKS 2006:121. [↑](#footnote-ref-67)
68. Fra Frank Oterholts forelesning i litteratursjangere og evangeliesjangere – 2 AU uke 7/05. [↑](#footnote-ref-68)
69. Se Tobiassen s. 4f (nederst) [↑](#footnote-ref-69)
70. Tobiassen:4. [↑](#footnote-ref-70)
71. Se HKS 2006:157ff. [↑](#footnote-ref-71)
72. Sml HKS 2006:121. [↑](#footnote-ref-72)
73. HKS 2006:120f [↑](#footnote-ref-73)
74. <http://no.wikipedia.org/wiki/Dannelsesroman> [↑](#footnote-ref-74)
75. Jfr. Sigrid Undsets trilogi om Kristin Lavransdatter. [↑](#footnote-ref-75)
76. Se HKS 2009:122 [↑](#footnote-ref-76)
77. HKS 2006:122 [↑](#footnote-ref-77)
78. HKS 2006:124 [↑](#footnote-ref-78)
79. HKS 2006:123 og Koranen sure 3 og 19. [↑](#footnote-ref-79)
80. ibid [↑](#footnote-ref-80)
81. HKS 2006:127 [↑](#footnote-ref-81)
82. HKS 2006:127 [↑](#footnote-ref-82)
83. HKS 2006:145f. [↑](#footnote-ref-83)
84. <http://64.233.183.104/search?q=cache:KntyJ6E__O8J:ans.hsh.no/lu/ppu/web/ForelesningerPPU/BEHAVIORISTISK.doc+l%C3%A6ringssyn&hl=no&ct=clnk&cd=4&gl=no&client=firefox-a> [↑](#footnote-ref-84)
85. <http://no.wikipedia.org/wiki/Sosiokulturelt_l%C3%A6ringssyn> [↑](#footnote-ref-85)